**CRITERII DE SELECȚIE A PARTENERILOR**

**CRITERII DE ELIGIBILITATE PRIVIND PARTENERII (Conform *Orientări privind accesarea finanțărilor în cadrul Programului Operațional Capital Uman 2014-2020)***

1. Partenerii naționali sunt entități legal constituite în România, cu personalitate juridică (cu excepția Persoanelor Fizice Autorizate, întreprinderi individuale sau echivalent, care nu sunt eligibile) ce desfăşoară activităţi relevante în cadrul proiectului şi au în obiectul de activitate/statut şi activitatea/activităţile din cadrul proiectului pentru care au rol de parteneri;
2. Partenerii nu trebuie să se afle în situațiile de excludere prevăzute în cadrul Regulilor generale privind eligibilitatea solicitanților menționate la punctul 4.1.1 din Orientări privind accesarea finanțărilor în cadrul Programului Operațional Capital Uman 2014-2020 și anume:

* este în incapacitate de plată/ în stare de insolvenţă, conform Ordonanței de Urgență a Guvernului nr. 46/2013 privind criza financiară și insolvența unităților administrative teritoriale, respective conform Legii nr.85/2014 privind procedura insolvenței, cu modificările și completările ulterioare, după caz;
* a suferit condamnări definitive datorate unei conduite profesionale îndreptată împotriva legii, decizie formulată de o autoritate de judecată ce are forţă de judecată;
* se află în stare de faliment sau face obiectul unei proceduri de lichidare sau de administrare judiciară, are încheiate concordate, şi-a suspendat activitatea în ultimii 2 ani dinaintea depunerii cererii de finanţare sau face obiectul unei proceduri în urma acestor situaţii sau se află în situaţii similare în urma unei proceduri de aceeaşi natură prevăzute de legislaţia sau de reglementările naţionale;
* reprezentanţii săi legali/structurile de conducere şi persoanele care asigură conducerea solicitantului au comis în conduita profesională greşeli grave, demonstrate in instanța, pe care autoritatea contractantă le poate justifica;
* se încadrează, din punct de vedere al obligațiilor de plată restante la bugetele publice, întruna din situaţia în care obligațiile de plată nete depăşesc 1/12 din totalul obligațiilor datorate în ultimele 12 luni, în cazul certificatului de atestare fiscală emis de Agenția Naţională de Administrare Fiscală;
* reprezentanții săi legali/structurile de conducere și persoanele care asigură conducerea solicitantului au fost condamnaţi printr-o hotărâre cu valoare de judecată pentru fraudă, corupție, participare la o organizație criminală sau la orice alte activități ilegale în detrimentul intereselor financiare ale Comunităţilor;
* solicitantul şi partenerul/partenerii şi/sau reprezentanții lor legali/structurile de conducere a acestora şi persoanele care asigură conducerea solicitantului/partenerului/partenerilor se află în situaţia de conflict de interese sau incompatibilitate, așa cum este definit in legislația naționala si comunitara in vigoare
* se face vinovat de declarații false în furnizarea informațiilor solicitate de AM/OI POCU responsabil sau nu a furnizat aceste informații.

1. Partenerii transnaţionali sunt entități cu personalitate juridică din statele membre ale Uniunii Europene excluzând România (cu excepția echivalentului Persoanelor Fizice Autorizate sau alte entităţi similare – angajați pe cont propriu, întreprinderi individuale, etc.), legal constituite în ţara de origine, care desfăşoară activităţi relevante în cadrul proiectului şi au în obiectul de activitate/statut şi activitatea/activităţile din cadrul proiectului pentru care au rol de parteneri;
2. Partenerii naţionali şi transnaţionali trebuie să fie implicaţi în cel puţin o activitate relevantă. Prin activitate relevantă se înţelege aceea activitate care contribuie în mod direct la atingerea indicatorilor (acele persoane juridice care au experiență de cel puțin 6 luni în domeniul uneia dintre activitățile descrise la punctul II, sau care fac dovada implementării a minim unui proiect cu finanțare nerambursabilă și care vor contribui în mod direct la atingerea indicatorilor de realizare/de rezultat solicitați prin prezentul apel de proiecte).
3. Partenerii naţionali şi transnaţionali sunt obligați să contribuie financiar la realizarea proiectului prin asigurarea unei părți din cota de cofinanțare a proiectului.

**CRITERII SPECIFICE PROIECTULUI**

**Rețea inovativă internațională pentru dobândirea și validarea de competențe de către studenți prin învățarea la locul de muncă - DEMOLA-RO**

Universitatea Politehnica Timișoara (UPT) organizează în intervalul 15 noiembrie 2016 – 05 decembrie 2016 o **competiție de selecție a unui partener privat – de tip asociație profesională**.

**Dosarele de candidatura vor conține:**

1. Descrierea misiunii și obiectivelor asociației
2. Lista firmelor reprezentate în asociație, împreună cu obiectul lor de activitate
3. Descrierea ariei geografice acoperite de activitățile firmelor din asociație
4. Descrierea gradului de inovare promovat de către firmele reprezentate în asociație
5. Declaratie de angajare priv ind depunerea in termenul de depunere a propunerii de proiect (9 decembrie 2016) a documentelor de calificare mentionate in pachetul de informatii generale privind apelul de proiecte nr. 11, postat pe site UPT la adresa: <http://www.upt.ro/Informatii_2014-2020---programul-operational-capital-uman---upt---solic_802_ro.html>

**Criteriile de selecție** a partenerului sunt:

1. Gradul de reprezentativitate a firmelor din asociație în Regiunea Vest România

2. Gradul de inovare promovat de firmele din asociație

**GRILA DE EVALUARE A CANDIDAȚILOR CALIFICAȚI**

|  |  |  |  |
| --- | --- | --- | --- |
| **Partener** | **Criteriul 1 (40%)**  **Maxim 40 puncte** | **Criteriul 2 (60%)**  **Maxim 60 puncte** | **TOTAL** |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |